《江湖伟观》
宋代·车若水

十年不到一凭阑，景色依然两鬓斑。
龙蜃吐云天入海，楼台倒影水衔山。
僧于僻寺难为隐，人在扁舟不是闲。
孤鹤似寻和靖宅，盘空飞下又飞还。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。